Allan Gaarde går fra sportschef til sportsdirektør i AaB og indtræder dermed i direktionen hos de danske mestre. Det skriver klubben på deres hjemmeside. Dermed går AaB fra kun at have administrerende direktør, Stephan Schors, i direktionen til nu også at tælle den nyudnævnte sportsdirektør. - Det er et skulderklap, men det kommer reelt set ikke til at ændre min hverdag. Det er mere formelt, siger Allan Gaarde til TV2/Nord. Årsagen til udnævnelsen skyldes ifølge bestyrelsenformand i AaB, Finn V. Hansen, at AaB nu kun er en fodboldforretning. - I bestyrelsen drøfter vi løbende AaB's struktur, og qua at AaB i dag udelukkende er en fodboldforretning, så har vi vurderet, at det var hensigtsmæssigt, at Allan Gaarde fik plads i direktionen sammen med Stephan Schors, siger AaB's bestyrelsesformand, Finn V. Nielsen, til AaB's hjemmeside.

Referat:
Allan Gaarde bliver en del af direktionen i AaB sammen med Stephan Schors. Han går fra at være sportschef til sportsdirektør.